hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy hy hy hy hy hy en en
Մրցույթի հրավեր՝ դատական մշտադիտարկման համար – Coalition to Stop Violence against Women
6 Մայիսի, 2021 Հայտարարություններ, Նորություններ
Իրականացնել ընտանեկան բռնության դատական գործերի համապարփակ մշտադիտարկում
հունիս 2021թ․ – հունիս 2022թ․
6000 եվրոյին համարժեք ՀՀ դրամ
Ընդդեմ կանանց նկատմամբ բռնության կոալիցիայի մասին
«Ընդդեմ կանանց նկատմամբ բռնության» կոալիցիայի առաքելությունն է համատեղ ջանքերով նպաստել կանանց և աղջիկների նկատմամբ գենդերային բռնության նվազմանը՝ կանխարգելման և պաշտպանության մեխանիզմների ամրապնդման միջոցով։ Կոալիցիան առ այսօր արձագանքել է կանանց նկատմամբ բռնության բազում դեպքերի և հանրության լայն շերտերի իրազեկել է կանանց նկատմամբ բռնության համակարգային խնդրի մասին: Կոալիցիայի տարիների ջատագովման աշխատանքների արդյունքում՝ 2017թ. ընդունվեց ընտանեկան բռնությունը կանխարգելող և բռնության ենթարկված անձանց պաշտպանությունն ապահովող օրենք:
«Կին իրավապաշտպանները քայլեր են ձեռնարկում Հայաստանում գենդերային բռնության դեմ» (2020-2022 թթ․) ծրագիրն իրականացվում է «Ընդդեմ կանանց նկատմամբ բռնության» կոալիցիայի կողմից Եվրոպական միության ֆինանսավորմամբ։ Ծրագրի ընդհանուր նպատակն է նպաստել Հայաստանում կանանց նկատմամբ բռնության վերացմանը:
Ա․ Պետության կողմից անհրաժեշտ օրենքների, քաղաքականությունների և մեխանիզմների ընդունումը՝ ուղղված կանանց ընտանեկան ու գենդերային բռնություններից պաշտպանությանն ու կանխարգելմանը, ինչպես նաև պետական մարմինների կարողությունների զարգացում՝ ապահովելու արդյունավետ, զգայուն և բազմաոլորտային արձագանք գենդերային բռնությանը։
Բ․ Բարձրացնել կանանց, քաղաքացիական հասարակության կազմակերպությունների և հասարակության իրազեկվածությունը ընտանեկան և գենդերային բռնության տարածվածության և առկա պաշտպանական մեխանիզմների վերաբերյալ:
«Ընդդեմ կանանց նկատմամբ բռնության» կոալիցիան նախատեսում է իրականացնել ընտանեկան բռնության դատական գործերի համապարփակ մշտադիտարկում։
Հետազոտության շրջանակներում անհրաժեշտ է՝
Մշտադիտարկել ընտանեկան բռնության դատական գործերի՝ նախապես մշակված չափանիշներով ընտրված ընտրանքը՝ գենդերազգայունության և ընտանեկան բռնության օրենքի կիրարկման տեսանկյունից
Կազմել շահագրգիռ մարմիններին ուղղված առաջարկություններ ոլորտի բարելավման նպատակով
Կազմել կատարված աշխատանքն ամփոփող զեկույց և ներկայացնել այն համապատասխան մարմիններին։
Պահանջվող որակավորումներ և հմտություններ
Իրավագիտության, մարդու իրավունքների կամ հարակից գիտությունների մագիստրոսի աստիճան
Մշտադիտարկումներ և հետազոտություններ իրականացնելու փորձ
Նվազագույնը երեք տարվա աշխատանքային փորձ մարդու իրավունքների ոլորտում
Վերլուծական և հետազոտական կարողություններ ու հմտություններ
Հայերենի գերազանց իմացություն, անգլերենի իմացությունը կդիտվի որպես առավելություն
Տարբեր կառույցների հետ հաղորդակցման գերազանց հմտություններ
Ինչպես անհատական, այնպես էլ թիմային աշխատելու հմտություններ
Արդյունավետ և ճկուն աշխատելու պատրաստակամություն և կարողություն
Հայաստանում կանանց իրավունքների ոլորտում առկա հիմնահարցերի իմացություն:
Ուղարկեք Ձեր CV-ն, կատարված հետազոտությունների կամ զեկույցների օրինակները և երկու կոնտակտային անձանց տվյալներ info@coalitionagainstviolence.org հասցեին՝ նամակի վերնագրում նշելով «Մշտադիտարկման մրցույթի հայտ»:
Դիմել կարող են ինչպես անհատները, այնպես էլ կազմակերպությունները։  Կազմակերպությունների պարգայում անհրաժեշտ է ուղարկել կազմակերպության կողմից արված մշտադիտարկման կամ հետազոտական աշխատանքների օրինակները, կազմակերպության բուկլետը և կազմակերպության գործունեությանը քաջածանոթ երկու անձանց տվյալներ։
Դիմումների վերջնաժամկետը 2021թ․, մայիսի 24-ն է: Ուշացած դիմումները չեն քննարկվի: Հաշվի առնելով դիմումների քանակը՝ կազմակերպությունը կապ կհաստատի միայն հարցազրույ­ցի փուլ անցած դիմորդների հետ:
Tags: #EU4Armenia #StopGBVinArmenia, #գործկա #աշխատանք
Հետազոտողի թափուր հաստիք՝ գենդերային զգայուն լուսաբանման ուղեցույցի մշակման համար
Հայտարարություն՝ Ընտանեկան բռնության դեմ պայքարի ազգային օրվա կապակցությամբ
ԿՈԱԼԻՑԻԱՅԻ ՀԱՄԱԿԱՐԳՈՂԻ ԵՒ ԾՐԱԳՐԻ ՂԵԿԱՎԱՐԻ ԱՇԽԱՏԱՆՔԻ ՀԱՅՏԱՐԱՐՈՒԹՅՈՒՆ
© 2022 Coalition Against Violence